Avis juridique important

|

31975L0322

Neuvoston direktiivi 75/322/ETY, annettu 20 päivänä toukokuuta 1975, pyörillä varustettuihin maatalous- ja metsätraktoreihin asennettujen kipinäsytytysmoottoreiden aiheuttamien radiohäiriöiden poistamista koskevan jäsenvaltioiden lainsäädännön lähentämisestä

Virallinen lehti nro L 147 , 09/06/1975 s. 0028 - 0037 Suomenk. erityispainos Alue 13 Nide 4 s. 0113  Kreikank. erityispainos: Luku 13 Nide 3 s. 0080  Ruotsink. erityispainos Alue 13 Nide 4 s. 0113  Espanjank. erityispainos: Luku 13 Nide 4 s. 0107  Portugalink. erityispainos: Luku 13 Nide 4 s. 0107

NEUVOSTON DIREKTIIVI,annettu 20 päivänä toukokuuta 1975,pyörillä varustettuihin maatalous- ja metsätraktoreihin asennettujen kipinäsytytysmoottoreiden aiheuttamien radiohäiriöiden poistamista koskevan jäsenvaltioiden lainsäädännön lähentämisestä (75/322/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 100 artiklan,ottaa huomioon komission ehdotuksen,ottaa huomioon Euroopan parlamentin lausunnon(1),ottaa huomioon talous- ja sosiaalikomitean lausunnon(2),sekä katsoo, ettätekniset vaatimukset, jotka traktoreiden on kansallisen lainsäädännön mukaisesti täytettävä, liittyvät muun muassa radiohäiriöiden poistamiseen, janämä vaatimukset ovat erilaisia eri jäsenvaltioissa; sen vuoksi on tarpeen, että kaikki jäsenvaltiot vahvistavat samat vaatimukset, joko voimassa olevien määräystensä lisäksi tai niiden sijasta, erityisesti jotta ETY-tyyppihyväksyntämenettelyä, josta säädetään pyörillä varustettujen maatalous- ja metsätraktoreiden tyyppihyväksyntää koskevan jäsenvaltioiden lainsäädännön lähentämisestä 4 päivänä maaliskuuta 1974 annetussa neuvoston direktiivissä 74/150/ETY(3), voitaisiin soveltaa kaikkiin traktorityyppeihin,ON ANTANUT TÄMÄN DIREKTIIVIN:1 artikla1. "Maatalous- ja metsätraktorilla" tarkoitetaan pyörillä tai telaketjuilla varustettua moottoriajoneuvoa, jossa on vähintään kaksi akselia, jonka tärkein ominaisuus on sen vetävä voima, ja joka on suunniteltu erityisesti hinaamaan, työntämään, kuljettamaan tai käyttämään tiettyjä työvälineitä, koneita tai perävaunuja, jotka on tarkoitettu käytettäviksi maataloudessa tai metsänhoidossa. Se voidaan varustaa kuljettamaan kuormaa ja matkustajia.2. Tätä direktiiviä sovelletaan vain edellisessä kohdassa määriteltyihin ilmarenkailla varustettuihin traktoreihin, joissa on kaksi akselia ja kipinäsytytysmoottori, ja jotka on suunniteltu niin, että niiden suurin nopeus on 6-25 km/h.2 artiklaJäsenvaltio ei saa evätä traktorilta ETY-tyyppihyväksyntää tai kansallista tyyppihyväksyntää sen käyttövoimana toimivan moottorin kipinäsytytysjärjestelmän aiheuttamiin radiohäiriöihin liittyvistä syistä, jos kyseisiin traktoreihin on asennettu liitteissä esitetyt vaatimukset täyttävä häiriönpoistolaite.3 artiklaJäsenvaltio ei saa evätä traktorin rekisteröintiä tai kieltää sen myyntiä, laskemista liikkeelle tai käyttöä sen käyttövoimana toimivan moottorin kipinäsytytysjärjestelmän aiheuttamiin radiohäiriöihin liittyvistä syistä, jos kyseisiin traktoreihin on asennettu liitteissä esitetyt vaatimukset täyttävä häiriönpoistolaite.4 artiklaTyyppihyväksynnän antaneen jäsenvaltion on toteutettava tarvittavat toimenpiteet, jotta sille toimitettaisiin tietoja liitteessä I olevassa 2.2 kohdassa tarkoitetun osan tai ominaisuuden mahdollisista muutoksista. Kyseisen valtion toimivaltaisten viranomaisten on päätettävä, olisiko muutetulle traktorityypille suoritettava uusia testejä ja laadittava uusi seloste. Jos näissä testeissä ilmenee, ettei tämän direktiivin vaatimuksia noudateta, muutosta ei hyväksytä.5 artiklaTarvittavat muutokset liitteiden vaatimusten mukauttamiseksi tekniikan kehitykseen annetaan neuvoston direktiivin 74/150/ETY 13 artiklassa säädettyä menettelyä noudattaen.6 artikla1. Jäsenvaltioiden on saatettava tämän direktiivin noudattamisen edellyttämät säännökset voimaan 18 kuukauden kuluessa sen tiedoksi antamisesta ja niiden on ilmoitettava tästä komissiolle viipymättä.2. Jäsenvaltioiden on huolehdittava, että niiden tässä direktiivissä tarkoitetuista kysymyksistä antamat keskeiset kansalliset säännökset toimitetaan kirjallisina komissiolle.7 artiklaTämä direktiivi on osoitettu kaikille jäsenvaltioille.Tehty Brysselissä 20 päivänä toukokuuta 1975.Neuvoston puolestaPuheenjohtajaR. RYAN(1) EYVL N:o C 160, 18.12.1969, s. 29(2) EYVL N:o C 48, 16.4.1969, s. 21(3) EYVL N:o L 84, 28.3.1974, s. 10LIITE I(1)MÄÄRITELMÄT, ETY-TYYPPIHYVÄKSYNTÄHAKEMUS, MERKINNÄT, ETY-TYYPPIHYVÄKSYNTÄ, ERITELMÄT, TESTIT, TUOTANNON VAATIMUSTENMUKAISUUS(1)2 MÄÄRITELMÄTTässä direktiivissä,(2.1)2.2 "traktorityypillä radiohäiriöiden poistamisen osalta" tarkoitetaan traktoreita, jotka eivät poikkea sellaisten olennaisten seikkojen suhteen, kuten:2.2.1 moottoritilan ja sitä lähimpänä sijaitsevan matkustajatilan osan muodostavan korin osan muodot ja rakenneaineet,2.2.2 moottorityyppi (kaksi- tai nelitahtinen, sylintereiden määrä ja tilavuus, kaasuttimien määrä, venttiilien sijainti, huipputeho ja vastaava kierrosluku),2.2.3 sytytysvirtapiirin osien sijainti tai malli (puola, virranjakaja, sytytystulpat, häiriösuojaus jne.),2.2.4 moottoritilassa sijaitsevien metalliosien sijainti (esim. lämmityslaitteet, varapyörä, ilmansuodatin jne.);2.3 "radiohäiriöiden rajoittamisella" tarkoitetaan radiohäiriöiden vähentämistä radio- ja televisiolähetysten taajuusalueella sellaiselle tasolle, ettei ajoneuvon ulkopuolella olevien vastaanottimien toiminnassa esiinny huomattavia häiriöitä; tämä ehto täyttyy jos häiriötaso on jäljempänä 6.2.2 kohdassa vahvistettuja rajoja alhaisempi;2.4 "radiohäiriöiden poistolaitteella" tarkoitetaan täydellistä sellaisten osien sarjaa, joita tarvitaan traktorin sytytysjärjestelmän aiheuttamien radiohäiriöiden rajoittamiseen. Radiohäiriöiden poistolaitteeseen kuuluvat myös maattonauhat ja erityisesti radiohäiriöiden poistoon liittyvät suojusosat;2.5 "erityyppisellä häiriönpoistolaitteella" tarkoitetaan laitesarjoja, jotka poikkeavat etenkin seuraavien olennaisten seikkojen suhteen:2.5.1 niiden osilla on eri tavaramerkit tai kaupalliset merkit,2.5.2 osan "suurtaajuusominaisuudet" ovat erilaiset tai niiden osat poikkeavat muodon tai koon suhteen,2.5.3 vähintään yhden osan toimintaperiaatteet ovat erilaiset,2.5.4 niiden osat on koottu eri tavalla;2.6 "häiriönpoistolaitteen osalta" tarkoitetaan yhtä häiriönpoistolaitteen yksittäisistä rakenneosista.3 ETY-TYYPPIHYVÄKSYNTÄHAKEMUS3.1 Ajoneuvon valmistajan tai tämän edustajan on tehtävä traktorityypin ETY-tyyppihyväksyntähakemus radiohäiriöiden poistamisen osalta.3.2 Siihen on liitettävä seuraavat asiakirjat kolmena kappaleena ja seuraavat yksityiskohtaiset tiedot:3.2.1 traktorityypin kuvaus edellä 2.2 kohdassa tarkoitettujen tekijöiden suhteen ja hajotuskuva tai valokuva moottoritilasta. Moottorityypin ja traktorityypin numerot tai tunnukset on esitettävä,3.2.2 luettelo radiohäiriöiden poistolaitteen muodostavista osista, kukin asianmukaisesti merkittynä,3.2.3 yksityiskohtaiset piirrokset kustakin osasta, jotta se voidaan paikantaa ja tunnistaa helposti,3.2.4 yksityiskohtaiset tiedot tasavirtavastusten nimellisarvoista ja, kun kyseessä ovat resistiiviset sytytyskaapelit, niiden nimellisvastuksesta metriä kohti.3.3 ETY-tyyppihyväksyntähakemuksen mukana on lisäksi oltava näytekappale radiohäiriöiden poistolaitteesta.3.4 Tyyppihyväksyntätesteistä vastaavalle tutkimuslaitokselle on toimitettava hyväksyttävää traktorityyppiä edustava ajoneuvo.4 MERKINNÄT4.1 Radiohäiriöiden poistolaitteen osissa on oltava:4.1.1 laitteen ja sen osien valmistajan tavaramerkki tai kaupallinen merkki,4.1.2 valmistajan antama kaupallinen kuvaus.4.2 Merkintöjen on toistuttava radiohäiriöiden poistokaapeleissa enintään kahdentoista senttimetrin välein.4.3 Näiden merkintöjen on oltava helposti luettavissa ja pysyviä.5 TYYPPIHYVÄKSYNTÄ(5.1)(5.2)5.3 Liitetään ETY-tyyppihyväksyntätodistukseen liitteessä IV olevan mallin mukainen lomake.(5.4)(5.5)(5.6)6 ERITELMÄT6.1 Yleiset eritelmät Radiohäiriöiden poistolaitteen osat on suunniteltava, rakennettava ja asennettava siten, että traktorin on tavanomaisissa käyttöolosuhteissa mahdollista olla tämän direktiivin vaatimusten mukainen.6.2 Radiohäiriöitä koskevat eritelmät6.2.1 MittausmenetelmäHyväksyttäväksi jätetyn traktorityypin aikaansaama häiritsevä säteily mitataan liitteessä II esitetyllä menetelmällä.6.2.2 Vertailurajat6.2.2.1 Kvasihuippumittauksiin perustuvat säteilyrajat ovat 50 ìV/m 40-75 MHz:n taajuusalueella ja 50-120 ìV/m 75-250 MHz:n taajuusalueella tämän rajan kasvaessa lineaarisesti yli 75 MHz:n taajuuksilla.6.2.2.2 Jos mittaukset suoritetaan huippumittauslaitteella, ìV/m:nä ilmaistut lukemat jaetaan 10:llä.6.2.3 Radiohäiriöiden poistamisen osalta hyväksyttäväksi jätetyn traktorityypin mitatut arvot eivät saa olla alle 20 prosenttia vertailurajojen alapuolella.7 TESTITEdellä 6 jakson vaatimusten noudattaminen tarkastetaan liitteessä II esitetyn menetelmän mukaisesti.(8)9 TUOTANNON VAATIMUSTENMUKAISUUS(9.1)9.2 Sarjasta otetun traktorin vaatimustenmukaisuutta tarkastettaessa tuotannon katsotaan noudattavan tämän direktiivin vaatimuksia, jos mitatut tasot ovat edellä 6.2.2 kohdassa vahvistettuja rajoja enintään 25 % korkeampia.9.3 Jos vähintään yksi sarjasta otetusta traktorista mitattu taso on yli 25 % edellä 6.2.2 kohdassa vahvistettuja rajoja korkeampi, valmistaja voi vaatia, että mittaukset tehdään vähintään kuuden sarjasta otetun traktorin koe-erällä. Kunkin taajuusalueen tulokset tulkitaan liitteessä III esitetyn tilastollisen menetelmän mukaisesti.(10)(11)(1) Liitteiden teksti vastaa moottoriajoneuvoihin asennettujen kipinäsytytysmoottoreiden aiheuttamien radiohäiriöiden poistamista koskevan jäsenvaltioiden lainsäädännön lähentämisestä 20 päivänä kesäkuuta 1972 annetun neuvoston direktiivin 72/245/ETY tekstiä (EYVL N:o L 152, 6.7.1972, s. 15)LIITE IISUURJÄNNITESYTYTYSJÄRJESTELMIEN AIHEUTTAMIEN RADIOHÄIRIÖIDEN MITTAUSMENETELMÄ1 MITTAUSLAITTEISTO Mittauslaitteiston on oltava Kansainvälisen radiohäiriöiden erityiskomitean (CISPR) julkaisun n:o 2 (ensimmäinen painos, 1961) vaatimusten mukainen tai julkaisussa n:o 5 (ensimmäinen painos, 1967) annettujen huippumittauslaitteisiin sovellettavien eritelmien mukainen.Huomautus:Kun käytettävissä oleva laite ei täysin täytä CISPR:n eritelmiä, poikkeavuudet on ilmoitettava selvästi.2 TULOSTEN ILMAISEMINEN Mittaustulokset on ilmaistava ìV/m:nä 120 kHz:n kaistanleveyttä kohti. Tilastoinnissa käytetään logaritmista yksikköä dB (ìV/m). Jos joillakin taajuuksilla mittauslaitteen varsinainen kaistanleveys B (ilmaistuna kHz:nä) poikkeaa hieman 120 kHz:stä, otetut lukemat tulisi muuntaa 120 kHz:n kaistanleveydelle kertomalla ne tekijällä >NUM>120>DEN>B.3 MITTAUSALUE Mittausalueen on oltava tasainen alue, jolla ei ole huomattavia aaltoja heijastavia pintoja, sellaisen ellipsin alueella, jonka pääakseli on 20 metriä ja pienempi akseli 17,3 metriä. Antennin ja moottorin keskikohdan on sijaittava ellipsin pääakselilla, traktorin symmetriatason ollessa yhdensuuntainen pienemmän akselin kanssa. Antennin sekä moottorin lähimpänä antennia olevan sivun ja pääakselin leikkauspisteen on sijaittava ellipsin polttopisteessä. Mittaussarja tai testikatos tai ajoneuvo, jossa sarja on, voi olla ellipsin sisällä, mutta vaakatasossa vähintään 3 m:n päässä antennista, ja mittauksen kohteena olevasta traktorista vastakkaiseen suuntaan. Lisäksi on varmistettava, että ulkoapäin tulevia ääniä tai signaaleja, jotka saattaisivat vaikuttaa mittaukseen huomattavasti, ei esiinny; sen vuoksi tehdään ennen mittausten suorittamista ja sen jälkeen moottori sammutettuna tarkastus, jota voidaan pitää tyydyttävänä vain jos lukemat ovat vähintään 10 dB korkeammat kuin suurimmat ennen mittauksia ja niiden jälkeen tehdyissä tarkastuksissa saadut lukemat.4 TRAKTORI 4.1 Ainoastaan moottorin käyttämiseksi tarvittavien sähköisten apulaitteiden on oltava toiminnassa.4.2 Moottorin on oltava tavanomaisessa käyntilämpötilassaan. Moottoria käytetään kunkin mittauksen aikana seuraavasti:>TAULUKON PAIKKA>4.3 Mittauksia ei saa suorittaa kun ajoneuvon päälle sataa eikä 10 minuutin kuluessa sateen loppumisesta.5 ANTENNI 5.1 KorkeusDipolin keskikohdan on oltava 3 m maanpinnan yläpuolella.5.2 MittausetäisyysVaakasuoran etäisyyden antennin ja traktorin lähimmän metalliosan välillä on oltava 10 m.5.3 Antennin sijainti suhteessa traktoriinAntenni on sijoitettava ensin traktorin vasemmalle sitten oikealle puolelle kahteen mittausasentoon siten, että ilmajohto on yhdensuuntainen traktorin symmetriatason kanssa ja samassa linjassa moottorin kanssa. (Ks. tämän liitteen lisäys).5.4 Antennin sijaintiLukemat on kussakin mittauspisteessä otettava dipoli vaaka- ja pystysuorassa asennossa. (Ks. tämän liitteen lisäys).5.5 LukematOtetaan korkeintaan neljä lukemaa sen taajuuden tunnusomaisena lukemana, jolla mittaukset tehtiin.6 TAAJUUDET Mittaukset on suorittava 40-250 MHz:n alueella. Traktorin katsotaan hyvin todennäköisesti täyttävän vaaditut häiriönpoistorajat koko taajuusalueella, jos se täyttää ne seuraavilla kuudella taajuudella: 45, 65, 90, 150, 180 ja 220 (± 5 MHz). (Kuuden valitun taajuuden 5 MHz mittapoikkeaman tulisi mahdollistaa nimellistaajuuksilla toimivista lähetyksistä aiheutuvien häiriöiden välttäminen).LIITE IIITILASTOLLINEN MENETELMÄ RADIOHÄIRIÖIDEN POISTAMISEN TARKASTAMISEKSIJotta varmistettaisiin 80 %:n todennäköisyydellä, että 80 % ajoneuvoista noudattaa määrättyä rajaa L, seuraavan ehdon on täytyttävä: + kSn ≤ Ljossa  = n traktorilla saatujen tulosten aritmeettinen keskiarvok = tilastollinen tekijä, joka riippuu n:stä seuraavan taulukon mukaisesti:>TAULUKON PAIKKA>Sn = n traktorilla saatujen tulosten keskipoikkeamaSn2 = >NUM>Ó (x - )²>DEN>(n - 1)x = yksittäinen tulosL = määrätty rajaSn, x,  ja L ilmaistaan dB:nä (ìV/m).Jos ensimmäinen n traktorin näyte ei täytä eritelmää, on testattava toinen n traktorin näyte ja kaikki tulokset on arvioitava niin kuin ne olisi otettu 2 n traktorin erästä.LIITE IV>VIITTAUS KAAVIOON>>VIITTAUS KAAVIOON>


Avis juridique important

|

32003L0031

Komission direktiivi 2003/31/EY, annettu 11 päivänä huhtikuuta 2003, neuvoston asetuksen 91/414/ETY muuttamisesta 2,4-DB:n, beta-syflutriinin, syflutriinin, iprodionin, linuronin, maleiinihydratsidin ja pendimetaliinin sisällyttämiseksi siihen tehoaineina (ETA:n kannalta merkityksellinen teksti)

Virallinen lehti nro L 101 , 23/04/2003 s. 0003 - 0009

Komission direktiivi 2003/31/EY,annettu 11 päivänä huhtikuuta 2003,neuvoston asetuksen 91/414/ETY muuttamisesta 2,4-DB:n, beta-syflutriinin, syflutriinin, iprodionin, linuronin, maleiinihydratsidin ja pendimetaliinin sisällyttämiseksi siihen tehoaineina(ETA:n kannalta merkityksellinen teksti)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY(1), sellaisena kuin se on viimeksi muutettuna komission direktiivillä 2003/23/EY(2), ja erityisesti sen 6 artiklan 1 kohdan,sekä katsoo seuraavaa:(1) Kasvinsuojeluaineiden markkinoille saattamisesta annetun neuvoston direktiivin 91/414/ETY 8 artiklan 2 kohdassa tarkoitetun työohjelman ensimmäisen vaiheen täytäntöönpanoa koskevista yksityiskohtaisista säännöistä 11 päivänä joulukuuta 1992 annetussa komission asetuksessa (ETY) N:o 3600/92(3), sellaisena kuin se on viimeksi muutettuna asetuksella (EY) N:o 2266/2000(4), vahvistetaan luettelo arvioitavista tehoaineista niiden mahdollista direktiivin 91/414/ETY liitteeseen I lisäämistä varten. Kyseinen luettelo sisältää 2,4-DB:n, beta-syflutriinin, syflutriinin, iprodionin, linuronin, maleiinihydratsidin ja pendimetaliinin.(2) Näiden tehoaineiden vaikutukset ihmisten terveyteen ja ympäristöön on arvioitu asetuksen (ETY) N:o 3600/92 säännösten mukaisesti ilmoittajien ehdottamien käyttötarkoitusten osalta. Kasvinsuojeluaineiden tehoaineiden luettelon vahvistamisesta ja esittelijöinä toimivien jäsenvaltioiden nimeämisestä asetuksen (ETY) N:o 3600/92 soveltamiseksi 27 päivänä huhtikuuta 1994 annetussa komission asetuksessa (EY) N:o 933/94(5), sellaisena kuin se on viimeksi muutettuna asetuksella (EY) N:o 2230/95(6), nimettiin seuraavat esittelijöinä toimivat jäsenvaltiot, jotka toimittivat komissiolle asetuksen (ETY) N:o 3600/92 7 artiklan 1 kohdan c alakohdan mukaisesti asiaa koskevat arviointikertomukset ja suositukset: 2,4-DB: esittelijänä toimiva jäsenvaltio on Kreikka; kaikki asianmukaiset tiedot toimitettiin 30 päivänä huhtikuuta 1996; beta-syflutriini: esittelijänä toimiva jäsenvaltio on Saksa, kaikki asianmukaiset tiedot toimitettiin 4 päivänä marraskuuta 1996; syflutriini: esittelijänä toimiva jäsenvaltio on Saksa, kaikki asianmukaiset tiedot toimitettiin 4 päivänä marraskuuta 1996; iprodioni: esittelijänä toimiva jäsenvaltio on Ranska, kaikki asianmukaiset tiedot toimitettiin 18 päivänä heinäkuuta 1996; linuroni: esittelijänä toimiva jäsenvaltio on Yhdistynyt kuningaskunta, kaikki asianmukaiset tiedot toimitettiin 31 päivänä lokakuuta 1996; maleiinihydratsidi: esittelijänä toimiva jäsenvaltio on Tanska, kaikki asianmukaiset tiedot toimitettiin 5 päivänä syyskuuta 1997; pendimetaliini: esittelijänä toimiva jäsenvaltio on Espanja, kaikki asianmukaiset tiedot toimitettiin 20 päivänä toukokuuta 1998.(3) Jäsenvaltiot ja komissio ovat tarkastelleet arviointikertomuksia elintarvikeketjua ja eläinten terveyttä käsittelevässä pysyvässä komiteassa.(4) Komissio järjesti direktiivin 91/414/ETY 6 artiklan 4 kohdan säännösten mukaisesti mahdollisen kielteisen päätöksen tekemiseksi pääasiallisen tietojen toimittajan ja esittelijänä toimivan jäsenvaltion kanssa kolmikantakokouksen 2,4-DB:stä 7 päivänä toukokuuta 1998 ja pendimetaliinista 4 päivänä kesäkuuta 1999. Pääasialliset tietojen toimittajat toimittivat molemmista tehoaineista lisätietoja alkuperäisiin huolenaiheisiin vastaamiseksi.(5) Kaikkia tehoaineita koskevat tarkastelut on saatettu päätökseen 3 päivänä joulukuuta 2002 komission tarkastelukertomuksella 2,4-DB:stä, beta-syflutriinista, syflutriinista, iprodionista, linuronista, maleiinihydratsidista ja pendimetaliinista.(6) 2,4-DB:tä, linuronia, maleiinihydratsidia ja pendimetaliinia koskevassa tarkastelussa ei paljastunut avoimia kysymyksiä tai huolenaiheita, jotka olisivat edellyttäneet kasveja käsittelevän tiedekomitean kuulemista.(7) Beta-syflutriinia ja syflutriinia koskeva kertomus ja molempia tehoaineita koskevat lisätiedot toimitettiin kasveja käsittelevään tiedekomiteaan lausuntoa varten. Komiteaa pyydettiin antamaan lausunto siitä, millaista riskinarviointia olisi käytettävä ravinnon välityksellä tapahtuvan altistumisen osalta, ja vahvistamaan, että käytettävissä olevien ekotoksikologisten tietojen perusteella olisi sallittava käyttö ainoastaan kasvihuoneissa ja siementenkäsittelyssä. Komitea ehdotti lausunnoissaan(7)(8), että kasvinsuojeluaineille rutiininomaisesti tehtävän, ravinnon välityksellä tapahtuvaa pitkäaikaista altistumista koskevan riskiarvioinnin lisäksi beta-syflutriinille ja syflutriinille olisi tehtävä ravinnon välityksellä tapahtuvaa lyhytaikaista akuuttia altistumista koskeva riskiarviointi kyseisten tehoaineiden mahdollisen neurotoksisuuden arvioimiseksi. Komitea vahvisti, että käyttöä siementen peittausaineena ja kasvihuoneissa (paitsi käytettäessä hyödyllisiä niveljalkaisia) voidaan pitää turvallisena muille kuin kohdelajeina oleville maa- ja vesieliöille kyseisten käyttötapojen erityisten käyttöedellytysten ja beta-syflutriinin ja syflutriinin maaperässä kulkeutumattomuuden vuoksi. Lisäksi komitea yhtyy jäsenvaltioiden tekemien arviointien päätelmiin siitä, että beta-syflutriinin ja syflutriinin pelloille ruiskutusten ei ole osoitettu olevan riittävän turvallisia direktiivin 91/ 414/ETY liitteessä VI edellytettyjen perusteiden mukaisesti. Kasveja käsittelevän tiedekomitean lausunnon johdosta tehtiin ravinnon välityksellä tapahtuvaa lyhytaikaista altistumista koskeva riskiarviointi, ja siitä keskusteltiin jäsenvaltioissa. Todettiin, että jäämien lyhytaikainen saanti ei todennäköisesti ylitä hyväksyttäviä raja-arvoja.(8) Iprodionia koskeva kertomus ja sitä koskevat lisätiedot toimitettiin kasveja käsittelevään tiedekomiteaan lausuntoa varten. Tiedekomitealta pyydettiin lausuntoa ennustepitoisuuksista maaperässä ja pohjavedessä sekä esittelijänä toimivan jäsenvaltion ehdottamasta käyttäjän altistuksen hyväksyttävästä raja-arvosta. Komitea totesi lausunnossaan(9), että tietoja oli riittävästi käytettävissä aineen suotautumiskäyttäytymisen arvioimiseksi luotettavasti pH-arvoltaan yli 6 olevassa maaperässä. On kuitenkin syytä tehdä perusteellisempi suotautumisen arviointi pH-arvoltaan alle 6 olevassa maaperässä, koska tällaisessa maaperässä suotautumista saattaa tapahtua yli 0,1 μg/l:n konsentraatiotasolla eräissä herkissä, hyvinkin mahdollisissa tilanteissa. Komitea ei katsonut tarpeelliseksi käyttää ylimääräistä turvatekijää käyttäjän altistumisen hyväksyttävän raja-arvon määrittämiseksi. Tiedekomitean huomautukset otettiin huomioon tätä direktiiviä ja tarkastelukertomusta laadittaessa.(9) Eri tutkimuksista on käynyt ilmi, että 2,4-DB:tä, beta-syflutriinia, syflutriinia, iprodionia, linuronia, maleiinihydratsidia tai pendimetaliinia sisältävien kasvinsuojeluaineiden voidaan yleisesti olettaa täyttävän direktiivin 91/414/ETY 5 artiklan 1 kohdan a ja b alakohdassa ja 5 artiklan 3 kohdassa säädetyt edellytykset erityisesti tutkittujen ja komission tarkastelukertomuksessa lueteltujen käyttötarkoitusten osalta. Näin ollen on aiheellista sisällyttää kyseiset tehoaineet liitteeseen I sen varmistamiseksi, että kyseistä tehoainetta sisältäviä kasvinsuojeluaineita koskevien lupien myöntäminen voidaan järjestää kaikissa jäsenvaltioissa mainitussa direktiivissä säädetyllä tavalla.(10) Tarkastelukertomus on välttämätön, jotta jäsenvaltiot voivat asianmukaisesti panna täytäntöön direktiivissä 91/414/ETY säädettyjen yhtenäisten periaatteiden monet osat. Näin ollen on aiheellista säätää, että jäsenvaltioiden on pidettävä lopullinen tarkastelukertomus (luottamuksellisia tietoja lukuun ottamatta) asianomaisten osapuolten saatavilla tai saatettava ne näiden käyttöön.(11) Olisi säädettävä kohtuullisesta määräajasta ennen tehoaineen sisällyttämistä liitteeseen I, jotta jäsenvaltiot ja asianomaiset osapuolet voisivat valmistautua sisällyttämisestä seuraaviin uusiin vaatimuksiin.(12) Sisällyttämisen jälkeen jäsenvaltioille olisi annettava kohtuullinen määräaika direktiivin 91/414/ETY säännösten täytäntöönpanemiseksi 2,4-DB:tä, beta-syflutriinia, syflutriinia, iprodionia, linuronia, maleiinihydratsidia ja pendimetaliinia sisältävien kasvinsuojeluaineiden osalta ja erityisesti voimassa olevien lupien muuttamiseksi, jotta varmistetaan, että direktiivin 91/414/ETY liitteessä I vahvistetut kyseisiä tehoaineita koskevat edellytykset täyttyvät. Olisi säädettävä pidemmästä määräajasta kutakin kasvinsuojeluainetta koskevan täydellisen asiakirja-aineiston jättämiseksi ja arvioimiseksi direktiivissä 91/414/ETY säädettyjen yhtenäisten periaatteiden mukaisesti.(13) Direktiivi 91/414/ETY olisi tämän vuoksi muutettava vastaavasti.(14) Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,ON ANTANUT TÄMÄN DIREKTIIVIN:1 artiklaMuutetaan direktiivin 91/414/ETY liite I tämän direktiivin liitteen mukaisesti.2 artiklaJäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan ja julkaistava ne viimeistään 30 päivänä kesäkuuta 2004. Niiden on ilmoitettava näistä toimenpiteistä komissiolle viipymättä.Niiden on sovellettava näitä säännöksiä 1 päivästä heinäkuuta 2004.Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.3 artikla1. Jäsenvaltioiden on tarkasteltava kaikkien 2,4-DB:tä, beta-syflutriinia, syflutriinia, iprodionia, linuronia, maleiinihydratsidia tai pendimetaliinia sisältävien kasvinsuojeluaineiden lupia varmistuakseen siitä, että direktiivin 91/414/ETY liitteessä I vahvistettuja näitä tehoaineita koskevia edellytyksiä noudatetaan. Niiden on tarvittaessa muutettava tai peruutettava lupa viimeistään 30 päivänä kesäkuuta 2004.2. Jäsenvaltioiden on arvioitava tuote uudelleen direktiivin 91/414/ETY liitteessä VI säädettyjen yhtenäisten periaatteiden mukaisesti mainitun direktiivin liitteessä III vahvistetut vaatimukset täyttävän asiakirja-aineiston perusteella kaikkien sellaisten sallittujen kasvinsuojeluaineiden osalta, jotka sisältävät 2,4-DB:tä, beta-syflutriinia, syflutriinia, iprodionia, linuronia, maleiinihydratsidia tai pendimetaliinia joko ainoana tehoaineenaan tai yhtenä monista tehoaineistaan, jotka kaikki oli 31 päivään joulukuuta 2003 mennessä lueteltu direktiivin 91/414/ETY liitteessä I. Jäsenvaltioiden on kyseisen arvion perusteella määriteltävä, täyttääkö tuote direktiivin 91/414/ETY 4 artiklan 1 kohdan b, c, d ja e alakohdassa vahvistetut edellytykset. Niiden on tarvittaessa muutettava tai peruutettava lupa viimeistään 31 päivänä joulukuuta 2007.4 artiklaTämä direktiivi tulee voimaan 1 päivänä tammikuuta 2004.5 artiklaTämä direktiivi on osoitettu kaikille jäsenvaltioille.Tehty Brysselissä 11 päivänä huhtikuuta 2003.Komission puolestaDavid ByrneKomission jäsen(1) EYVL L 230, 19.8.1991, s. 1.(2) EUVL L 81, 28.3.2003, s. 39.(3) EYVL L 366, 15.12.1992, s. 10.(4) EYVL L 259, 13.10.2000, s. 27.(5) EYVL L 107, 28.4.1994, s. 8.(6) EYVL L 225, 22.9.1995, s. 1.(7) Kasveja käsittelevän tiedekomitean lausunto beta-syflutriinin sisällyttämisestä kasvinsuojeluaineiden markkinoille saattamisesta annetun neuvoston direktiivin 91/414/ETY liitteeseen I. (Kasveja käsittelevän tiedekomitean lausunto, 28.1.2000.)(8) Kasveja käsittelevän tiedekomitean lausunto syflutriinin sisällyttämisestä kasvinsuojeluaineiden markkinoille saattamisesta annetun neuvoston direktiivin 91/414/ETY liitteeseen I. (Kasveja käsittelevän tiedekomitean lausunto, 28.1.2000.)(9) Kasveja käsittelevän tiedekomitean lausunto komission esittämistä erityiskysymyksistä arvioitaessa iprodionia neuvoston direktiivin 91/414/ETY mukaisesti. SCP/IPRODIO/002- lopullinen, 31.1.2002.LIITEDirektiivin 91/414/EC liitteessä I olevan taulukon loppuun sisällytettävät tiedot">TAULUKON PAIKKA>"